L'ALCALDE D'ALAQUÀS ES REUNEIX AMB LA POLICIA LOCAL PER CONTINUAR COORDINANT LES ACCIONS EN LA LLUITA CONTRA LA COVID-19
25/04/2020

# L'ALCALDE D'ALAQUÀS ES REUNEIX AMB LA POLICIA LOCAL PER CONTINUAR COORDINANT LES ACCIONS EN LA LLUITA CONTRA LA COVID-19

*   25/04/2020
*   [Informació Coronavirus Covid-19](/categoria/34/0/informacio)
*   [Imprimir](#)
*   Compartir
*    https://www.alaquas.org/documento.asp?id\_do=18376

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F18376%2F0&title=Ajuntament%20d%27Alaqu%C3%A0s.%20Premsa.L%27ALCALDE%20D%27ALAQU%C3%80S%20ES%20REUNEIX%20AMB%20LA%20POLICIA%20LOCAL%20PER%20CONTINUAR%20COORDINANT%20LES%20ACCIONS%20EN%20LA%20LLUITA%20CONTRA%20LA%20COVID-19)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/18376/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/18376/25042020img-20200425-wa0012_1_Form_4.jpg)](https://www.alaquas.org/ficheros/documentos/2020/2/18376/25042020img-20200425-wa0012_1_Form_10.jpg "<a href='https://www.alaquas.org/ficheros/documentos/2020/2/18376/25042020img-20200425-wa0012_1_Form_10.jpg' target=_blank><i class='fa fa-external-link' aria-hidden='true'></i>.L'ALCALDE D'ALAQUÀS ES REUNEIX AMB LA POLICIA LOCAL PER CONTINUAR COORDINANT LES ACCIONS EN LA LLUITA CONTRA LA COVID-19</a>")

Entre els assumptes abordats es troba la revisió del protocol per a l'eixida de xiquets i xiquetes al carrer que es farà efectiva demà diumenge 26 d'abril, segons ha anunciat el Ministeri.

Donant continuïtat a les tasques de seguiment i coordinació especialment en la lluita contra la Covid-19, l’Alcalde d’Alaquàs Toni Saura i el Comissari de la Policia Local d’Alaquàs Antonio Carrasco han mantingut recentment una nova reunió per conèixer de primera mà les actuacions efectuades pel cos de Policia Local, a més de planificar i coordinar les accions que es duran a terme els pròxims dies.

Entre els aspectes abordats es troba la important tasca informativa i logística que està realitzant el cos de policia, així com també el seguiment del correcte compliment de confinament per part del veïns i veïnes del municipi. En aquesta línia, i tot i que la ciutadania està donant exemple de conscienciació quedant-se a casa, la Policia Local ha tramitat prop de 300 sancions per l’incompliment del decret de l’estat d’alarma.

Per una altra banda, a més de la participació activa de la Policia Local en el repartiment de mascaretes que en breu arribaran a la totalitat dels veïns i veïnes del municipi, també s´han tractat assumptes com la revisió del protocol per a l’eixida de xiquets i xiquetes al carrer que es farà efectiva demà diumenge 26 d’abril, segons ha anunciat l’Executiu Central.

Tal i com ha quedat establit, a partir de demà diumenge, en horari de 09.00 a 21.00 hores es permetrà durant una hora en un entorn d'un quilòmetre com a màxim al voltant del domicili l'eixida de xiquets i xiquetes de fins a 14 anys per a fer passejos i jugar al carrer una vegada al dia. (Sempre que no presenten símptomes compatibles amb la COVID o que es troben en quarantena). 

Les i els menors estaran acompanyats en tot moment per un adult responsable que convisca amb ells i podrà eixir amb fins a 3 xiquets/as. S'hauran de respectar les mesures de distanciament social amb altres xiquets i adults. És important conéixer que es permet córrer, jugar i fer exercici als xiquets i xiquetes durant aquestes eixides, podent fins i tot eixir amb els seus propis joguets, però NO podran fer ús de parcs ni de jocs infantils comuns.

Per part de Policia Local i conforme a les instruccions del Ministeri,s’està comprovant i verificant la correcta col·locació dels corresponents precintes de totes les zones de joc infantils d'ús comú, les quals no es podran usar. Està previst el reforç del servei policial a partir de demà diumenge, a fi d'evitar conductes incíviques que posen en risc al conjunt de la ciutadania.

#JoEmQuedeACasa

#YoMeQuedoEnCasa

#AlaquàsUnidaContraCovid19

#PoliciaLocalALQ